CELEX: 62016TN0640
Language: et
Date: 2016-09-08 00:00:00
Title: Kohtuasi T-640/16: 8. septembril 2016 esitatud hagi – GEA Group versus komisjon

24.10.2016   
            
            
               ET
            
            
               Euroopa Liidu Teataja
            
            
               C 392/49
            
         8. septembril 2016 esitatud hagi – GEA Group versus komisjon
   (Kohtuasi T-640/16)
   (2016/C 392/64)
   Kohtumenetluse keel: inglise
   
      Pooled
   
   
      Hageja: GEA Group AG (Düsseldorf, Saksamaa) (esindajad: advokaadid I. du Mont ja C. Wagner)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 29. juuni 2016. aasta otsus C(2016)3920, millega muudetakse 11. novembri 2009. aasta otsust C(2009)8682 (lõplik) EÜ artikli 81 ja EMP lepingu artikli 53 kohaldamise menetluses (AT.38589 – Termostabilisaatorid);
            
         
               —
            
            
               teise võimalusena vähendada trahvi ja määrata uus tähtaeg makse ja intresside tasumiseks (pärast vaidlustatud otsuse tegemist) ning
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide: Euroopa Komisjon on rikkunud nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta artiklit 25, sest ta tegi vaidlustatud otsuse, ehkki asi on aegunud.
            
         
               2.
            
            
               Teine väide: vaidlustatud otsuses rikutakse ELTL artikli 266 esimest lõiku ja hageja kaitseõigusi, sest talle ei antud võimalust suulise seisukoha esitamiseks.
            
         
               3.
            
            
               Kolmas väide: komisjon rikkus määruse nr 1/2003 artikli 23 lõikeid 2 ja 3, sest ta ei kohaldanud 10 %-list ülemmäära hageja suhtes, vaid ühe teise rikkumises osalenu suhtes, tehes seda hageja kahjuks.
            
         
               4.
            
            
               Neljas väide: komisjon rikkus võrdse kohtlemise põhimõtet, sest ta pani vastutuse toimunu eest ainuüksi hagejale, ehkki selle eest vastutab teine rikkumises osalenu ja hageja vastutus on üksnes tuletatud, lisaks pandi ainult hagejale vastutus lisakoormuse eest, mis tuleneb teise rikkumises osalenu piiratud vastutusest.
            
         
               5.
            
            
               Viies väide: komisjon ületas enda pädevust, kui ta määras tasumise tähtajaks tagantjärgi kuupäeva, kui puudus kehtiv õiguslik alus makse tegemiseks, ka rikkus komisjon ELTL artikli 296 teises lõigus ette nähtud põhjendamiskohustust, sest ta ei selgitanud, miks ta kaldub kõrvale enda praktikast.